《渔家傲 以上周咏先校旧抄圭塘款乃集本许桢》
元代·许桢

万木凋零岩壑峭。一机消长观天道。松竹园亭时一造。谁敢诮。敲冰煮茗供谈笑。自负平生心矫矫。三闾何事形容槁。琴到无弦谁与操。怀我宝。相逢且赋渔家傲。

作者简介：汤阴人，字元干。许有壬子。少负才，以门功补太祝、应奉翰林。与父及叔有孚唱和，成《圭塘欸乃集》。